161 
Og selv Rodvælterne har kun hist og her kunnet faaet Lov at 
blive liggende. Andetsteds trængte Agerdyrkningen frem og jævnede 
alt. Den nuværende Bebyggelse maa efter det anførte anses for at 
være ny, i hvert Fald yngre end Skoven"). 
Men omvendt tyder Gravhøjene paa, at engang det modsatte 
har fundet Sted. Her som ved Albæk ligger de, omend faa i Tal, 
umiddelbart ved Levningerne af den gamle Skov. To ligger umid- 
delbart ved det undersøgte Terræn; endnu 3 Høje ligger i kun et 
Par Hundrede Metres Afstand, og ogsaa ved disse ses spredte 
Rodvælter. Alle Højene er fredlyste, og en Undersøgelse af dem 
er saaledes udelukket. De er alle smaa; et Par af dem har 
smaa Randsten. Snarest skulde de synes at maatte hidrøre fra 
Bronzealderen eller fra Stenalderens Slutning, men fra den forhisto- 
riske Oldtid er de i alle Fald. De skulde da siges at være Vidnes- 
byrd om en ældre, ældgammel Bebyggelse. 
Endnu staar tilbage at søge at udfinde, hvornaar den gamle Skov 
ved Træholt kan være forsvunden. De gamle udstrakte Skove i 
Vendsyssel har flere Gange været Genstand for Forskernes Opmærk- 
somhed. Hidtil har dog, saavidt Litteraturen om dette Spørgsmaal 
er kommen mig for Øje, Undersøgelserne over Fortidens Skove 
væsentlig drejet sig om de nordlige Skovstrækninger, især i Horns 
Herred, og om den store, gamle Skov, der strakte sig omtrent 
fra Brønderslev til Sæby og mod Syd naaede til henimod Hoved- 
gaarden Knudseje. Særlig vel undersøgte er ogsaa Skovene i 
Hellum Sogn; det er ret naturligt, da disse Skove først i forholdsvig 
sen Tid helt er forsvundne, og der om deres Historie foreligger et 
ganske. betydeligt Materiale, der gør det muligt til en vis Grad 
endogsaa i Detaillen at efterspore dem gennem Kort, Tingbøger og 
andre Efterretninger. Men der kan ikke være Tvivl om, at saavel 
denne gamle Storskov, som den Skov, der nutildags bærer dette 
. 1) Paa Højningene har Lyngen ingen Al kunnet danne, idet Jorden, 
som det efter Foredraget i Nat. Foren. oplystes af Kammerherre 
Miller, antagelig ikke har indeholdt de dertil fornødne Stoffer. 
Undersøgelse mellem Højningene blev ikke foretaget. 
Vidensk. Meddel. fra den naturh. Foren. 1907. 11 
